TRUE มอบซิม “ทรูมูฟ เอช” หนุน USAR Thailand ช่วยแผ่นดินไหว “ตุรเคีย”
TRUE มอบซิมโรมมิ่ง “ทรูมูฟ เอช” จำนวน 50 ซิม เสริมภารกิจ USAR Thailand ร่วมปฏิบัติการช่วยเหลือผู้ประสบภัยเหตุแผ่นดินไหว “ตุรเคีย”
TRUE มอบซิมโรมมิ่ง “ทรูมูฟ เอช” จำนวน 50 ซิม เสริมภารกิจ USAR Thailand ร่วมปฏิบัติการช่วยเหลือผู้ประสบภัยเหตุแผ่นดินไหว “ตุรเคีย”
10 ก.พ. 2566

นายบุญธรรม เลิศสุขีเกษม อธิบดีกรมกรมป้องกันและบรรเทาสาธารณภัย รับมอบซิมโรมมิ่งจาก ทรูมูฟ เอช จำนวน 50 ซิม จาก นางพิมลพรรณ ศิริวงศ์วานงาม ผู้อำนวยการสายงานสื่อสารองค์กรและประชาสัมพันธ์การตลาด บริษัท ทรู คอร์ปอเรชั่น จำกัด (มหาชน) หรือ TRUE เพื่อนำไปใช้สนับสนุนการทำงานของทีมค้นหาและกู้ภัยในเขตเมือง (Urban Search and Rescue) หรือ USAR Thailand ของกรมป้องกันและบรรเทาสาธารณภัย ได้ใช้โทรออก รับสาย ส่งข้อความ และใช้ดาต้าโรมมิ่ง 5G ตลอด 24 ชั่วโมง นาน 30 วัน
โดยทีม USAR Thailand นี้ จะเป็นตัวแทนของประเทศไทยเดินทางไปปฏิบัติภารกิจค้นหาและช่วยเหลือผู้ประสบภัยในพื้นที่เป้าหมายร่วมกับทีมงานจากมิตรประเทศอื่นๆ ซึ่งการมอบซิมครั้งนี้ ถือเป็นส่วนหนึ่งของความตั้งใจของกลุ่มทรู ที่พร้อมนำศักยภาพด้านเทคโนโลยีสื่อสารดิจิทัล มาสนับสนุนภารกิจของทุกภาคส่วน ตลอดจนเดินหน้าส่งต่อความช่วยเหลือครอบคลุมทุกมิติ เพื่อเป็นอีกหนึ่งกำลังใจให้ผู้ประสบภัยผ่านพ้นวิกฤตนี้ไปด้วยกัน
ทั้งนี้ ลูกค้าทรูมูฟ เอช ในประเทศตุรเคีย สามารถติดต่อขอความช่วยเหลือฉุกเฉิน ที่สถานเอกอัครราชฑูตไทย ณ กรุงอังการา ได้ ฟรี ที่ +90 53-3641-5698 หรือ True Call Center +66 99 998 1242 ได้ฟรี ตลอด 24 ชั่วโมง ระหว่างวันที่ 6 – 8 ก.พ. 2566 พร้อมตรวจสอบข้อมูลและติดตามข่าวสารจากทางตุรเคียอย่างสม่ำเสมอ